gentaiscool/nusaparagraph_topic huggingface dataset:
Tio la bedeh sabulen pindah ka jakarta Timur. Polanah sengakh ben lessoh se nyassa'ah Tio biasanah ngelondri ghebey klambih se lakotor. Tio lebbi sennneg londri polanah kareh taremah beres. Klambhinah dheri bheuh polanah e angghuy dhedih bherse ben harum samarenah dheri londiran. Tapeh sabulan a londri klambih, tio apangrasah mak lakoh bedeh kalmbhinah se elang maloloh mon ka londrian riyah. Tio biasanah alondri samingguh sekalian. E sabhek ning akhir mingguh areh sabtoh otabeh minggu pas e kalak areh selasah otabeh rebbhuh. Ajieh klambinah samingguh. Kaddheng alondri sprei ben handuk kiyan. Tio molaeh lessoh polanah klambinah lakoh elang. Kaddheng se elang riyah klambih se e kasennengin moso tio. 

Topic: technology
Cahyo riyah andik usaha juwelen jhejhen kaden cireng ben cimol. Cahyo biasanah ngejhejheagih jhuwelennah lebet status wathsapp otabe instagram neng kancanah. Biasanah ben bulen Cahyo riyah bisa ontong tellok ratos sampe lema ratos ebuh ropiah. Cahyo riyah lok agebey dibik cimol ben cireng, Cahyo ngolak deri oreng teros ejhuwel pole. Biasanah kancah SMP, SMA ben kulianah se langghenan melleh dek Cahyo. Tapeh, toman settong bektoh bedeh oreng entar melleh lebet instagram dek Cahyo, mellenah kiyah langsung bennyak sampe sedus. Tapeh oreng jiyah terronah bereng jiyah ekerem gellun pas buruh ebejer pessenah. Awallah Cahyo pertajeh, tapeh ternyata jiyah etipu polanah san mareh ekerem pas pessena tak ebejer.

Topic: business
E bhulan Molod manabi reng Madhureh jareya a rassah bhulan tellasen selama 30 areh. Hal neka amargha oreng Madhureh kabennya'an a rasolan ban badha acarah moloden neng comopo'na. Aneka seh lok wajib sabenderreh. E laksanaaghin amargha kamampoan bhi' dhibi' edeng. Manabi la mampo ghaduwan ekonomi se sae ban bisa ngada aghin moloden ghi tak anapah laksanaaghin. Manabi lok ghaduwan pa apah lok anapah jughan tak e laksanaaghin. Tapeh kabennya'an oreng Madhura jareya ngadeaghin moloden ban konjengan ruah. Dhabunnah dher olle barokannah dhari kalaherannah Nabi Muhammad SAW. Manabi dhan kulah seh, jareya benne bid'ah tor serek, aneka bentuk rassah sokkor kalabhan badhannah ban laherrah baginda nabi.

Topic: religion
Manfaatteh mesin cuci jiah ngombein lebbi bennyak kelambhih e bhendhingin bik ngombe secara manual. Mesin cuci riah le mareh e desain ben e modifikasi bik tampungan se lebbi bennyak neng mesin ghilingan otabeh bilasseh. Bhesa laennah, kita bisa akombe bik kapasitas sesuai aturen meisn cuci jiah secara ghempang ben tenang. Sala sittong alasen utama arapah bennyak ebok rumah tangga se terro andik mesin cuci ajiah lok parloh kebeter dek cuaca. Tabhenah kelambhih bisa legghis ghering make le teppak osom ojhen polanah neng mesin cuci riah le e tambaen keunggulan ghebey ngebhentoh proses meghering kelambhih neng bek kombe'en se becca sarah dheddhih semmoh ghering.

Topic: technology
Badha kesah neng salah settong ketab aghama, enngghi paneka Ketab Al quranul karim. Bannyak sarah caretah e sateap bacaan ban soraddeh. Esebbhutaghin jha' nabbi Muhammad Jareya ole wahyu se pertama kaleh e bhakto a omor 40 taon. Teppak jareya malaikat Jibril dhateng, a senampel ban ngalepas aghin Rosulullah SAW. Jibril a senampel ka Rosulullah jareya selama 3 kale ban sambih adhabu "iqra'" se artena "becah". Teros Rosullah jyah adhabu "Kulah nekah lok oneng sareng becaannah". Lajuh jibril maos sorat Al-Alaq dhari ayat 1-5. Dahri jareya Sorat Al qor'an se pertama kaleh toron ghi sorat Al-Alaq dhari ayat 1-5 paneka, ban la ampon e sebbhut sareng malaikat Jibril ghabay nyampaiaghin dha' baginda rajeh Muhammad SAW. Duh kaula sampe' grimeng ngedingaghin careta sengkat jareya.

Topic: religion
Atlet kaih andik penghasilen rajeh. Hedeh jhek sampe ngeraguaghi penghasilannah atlet. Bik bennyak eng sponsor se setiah ngeburu atlet berprestasi ghebey dheddhih brand ambassadorrah mereka, penghasilannah seoreng atlet bisa dheddhih cek rajenah. AJiah ghilok termaosk hadiah pertandingan, geji bulenan, ben bonus prestasi se bisa deteng bertubi tubi mon seoreng atlet bisa ngejuaraaghi kejuaraan tertentu. Mon sering ngelakonen pertandingan internasional otabeh alateyan dek luar negeri, maka bik dheddhih atlet, hedeh andik kesempaten namba kancah, elmoh, ben pengalaman deri pemaen luar. Saling ngenalaghi budaya sittong sama laen otabeh bahkan sekedar alan jalan semarenah atanding. Lebur kan mon bisa alan jalan dek Korea, Jepang, Inggris, Amerika, ben en laennah?

Topic: sports
Seno olle peringkat seittong ning kelasseh. Moso reng tuanah reno eberrik hadiah ghebey liburan ka luar negri polanah juara sittong ben nilai matematikanah olee satos. Seno mele entar ka Singapur. Reno mangkat moso reng tuanah ka Singapur pas areh Jumat samarenah jumatdhen.  Seno ben reng tuanah liburan tello areh ning Singapura. Sadhepa'en ning Singapura, Seno ben reng tuanah langsong ka penginabhen ghebey nyabek reng-bhereng ghibe'nah. Samarenah pas langsung entar ka Garden by the Bay sampe malem. Ning Garden by The Bay mon malem ce' lebburrah polanah benyak lampu-lampu se anabernah. Ning tempat riyah, Seno ben reng tuanah a tofoto ning ka'bhungkaan rajeh se buatan. Maskeh buatan, ka'bhungkaan riyah cek lebbureh polanah e ghebey serius moso pemerintah Singapura. Selain ka Garden by The Bay, Seno ben reng tuahnah entar ka kennengan liburan se lain engak SIngapor Flyer. 

Topic: leisures
Pro kontra soal kennenangan ngakan se biasana eghebey ngerjaaghi tugas sakola`an nak kanak. Cohtohna se paleng bannya` ye riya McDonald`s. Ekoca` lengkap panengnga bede Wifi ben AC na. Salaenna ye polana kakanan ben ngenuman edissa` de mode pas bi` kasangnga mored. Kodhuna kennengan ngakan ye kennengan ngakan, benni ghebey ngerjaaghi tugas. Bannya` oreng se ngakanan kiya edissa`, mangkana sampek bede e berita pegawai McDonald`s noles tolesan "McDonald`s benni kennengan ajhar, tape ghebey ngakan". Sampek sempat rammi e media sosial soal nak kanak sakolah se ngerjaaghi tugas kelompok protes ka edhi`anna panengnga enger ben aganggu konsentrasina. Ontongnga bede oreng laen se ngeding mun kodhuna mored ruwa ta` usah protes soal enger, lah ariya kennengan ngakan benni ghebey ajhar. Marena sakanca`an mored ruwa la mole.

Topic: food & beverages
Nyamanah oreng olahraga ben amaen apabein riyah cek kodunah tengateh. Makle lok sampe kenneng cidera otabeh lokah. Akadih mon oreng amaen bal, ajiyah kodhu pemanasan gellun sebelum amaen makle lok sampek cidera ben sossa dibik deggik.  Keneng antem, keneng tendang ben lempar riyah le biasa mon nyamanah oreng nasso teppak tanding olahraga. Tapeh ajiyah lakar kodhu ehindarin. Kededdhiyen deiyeh jiyah tentonah biasanah lok sengaja tapeh bedeh jughen laben se ampo sengaja, meskeh rassanah mon keneng antem bal riyah sakek apapole mon teppak kajeh bal jiyah se nyeddhing bhedhen. Tapeh lakar kodhu etahan kabbhi jiyah polanah lok olle sampek norok nasso.

Topic: sports
Ghebey sebegien oreng, amassak ben nyajiaghi menu ngakan nneg roma ajiah hal se cokop ngerepotaghi. Apah pole mon menu se e hidangaghi keng ajiah-jiah tok, dheddhih bisa ngebey bhusen. Mon lok endek akadik jiah, bok-ebok neng roma kodhu ngebey kakanan se nyaman tapeh kiah lok ruwet. Kakanan roma bisa dheddhih peleyan paleng teppak ghebey e kakan bhereng keluarga. Make sederhana, kakanan romaan lebbi bennyak e pele polanah cocok e sajiaghi ghebey menu reh-se areh. Lok cuma jiah, kakanan romaan kiah bisa e ghebey bik han-bahan se ekonomis se mode. Bok-ebok cokop melleh bahannah neng toko kelomtong otabeh neng pasar semmak roma. Misallah bisa ngebey kok kreseh ghuring tepong, tumis gobes, bik tumis otok.

Topic: food & beverages
Jengkol andik pesona dhibik e nga-tenga masyarakat. Marghenah beunah jengkol bisa tahan abit lok cuma neng colok. Make teppak akemme, jengkol abeuh se cokop khas. Ariah se akhirreh ngebey seseoreng meborong niat ghebey ngakan jengkol. Tapeh make beunah nyengngak, jengkol andik bennyak manfaat ghebey kasehaten. Pertama, jengkol bisa nangkal radikal bebas. Keduek, jengkol bisa nyegghe anemia. Tellok, jengkol bisa ngebhentoh jantung tetep alakoh optimal. Laennah ajiah jengkol bisa nguataghi tolang, ngontrol ghuleh dere, ngejegeh keseimbangan metabolisme abek, ngebhentoh ngebentukaghi jaringan anyar e delem abek, ben en-laen. Ghebey oreng se tahan beunah, jengkol lok keng muasaghi cita rassah kuliner tapeh kiah merrik efek beccek.

Topic: food & beverages
Alquran riyah ketabeh oreng islam se e patoron moso gusteh Allah lebet malaikat jibril ka nabi muhammad saw. Alquran riyah ketab socceh se e patoron moso gusteh allah ghebey pedoman odiknah ummat islam ben kabbhi manossah. Dhelem sajre, Al-quran riyah tak e patoorn sakaleng adhek moso gusteh Allah dhek Nabi Muhammad, tapeh e patoron nik sakunik. Abitdeh al-quran e patoorn moso nabi muhammad riyah dhelem 22 tahun 2 bulen moso 22 areh. Sala sittong peristiwa toronnah al-quran se bedeh ning ketab socceh riyah nyamanaya Nuzulul Quran. Kisah nuzulul quran riyah aesseh bektoh nabi muhammad pertama kaleh e patoron ayat al-quran ning gua hirok. 

Topic: religion
Alako neng baghiyan kakanan areya cora' ta' bannya'. Keng kake paleng tacengnga' dhing ngedingaghi bada tokang se lakona ghun por-macampor kakanan. Neng India, sateya la bannya' esare tokang campor kakanan. Biasana kalakowan areya awalla aba'-nyoba'. Dhingla egharassa nyaman, pas bisa anyoba' dhaddhi kalakowanna jiya dhaddhi tokang. Banne ghun apor-campore kakanan. Tokang campor otaba anyama Wine, Bartender, Sommelier, ban Mixologist​, areya bisa keya alako acampor enoman. Ta'la nyaman mon ghun dhaddhi tokang campor neng tel-hotel. Gajina paleng tegghi. Ta' manglo bannya' oreng se ajhung-jhung se terro dhaddhiya tokang campor ajiya. Ya lebur keya mon kerana kalokowanna areya neng luar Negghara. Bisa ngeba palappa se bada neng Indonesia ma'le bada bidhana. Andi'en reng lowar bi' reng Indonesia. 

Topic: food & beverages
Dhurin ariyah buwe aslih asia tenggara. Benyak oreng dhujen polnah arassanah se manis ben dheging buwe nah se lembuk/ Selain rassah ben dheging, dhurin riyah andi beuh se abek nyenggak. Sabegien oreng se tak senneng ka dhurin biasanah polanah beunak se tak pateh nyaman. ariyah caranah mele buwe dhurin se nyaman. Mon terro olee dhurin se andik esseh lebbi benyak, pele dhurin se bhunder deripada se lonjong. dhurin lonjong andik bhigih lebbi rajeh. Pele se tangkai pendek ben tebbel, Dhurin se andik tangkai pendek ben tebbel biasanah andik dheging se tebbel kiyah. Mon terro dhurin se la massak, pele dhurin se mon e pokol amonyih berrek. 

Topic: food & beverages
Bektoh engkok gik kennek, engkok sereng eajek ngenep neng dhisanah tang bapak se bedeh e Klampis. Edhissah engkok amaen bik tang sepopoh. Biasanah engkok mon entar dek kassah bektoh preian sekolah ben ngenep sampe tellok malem. Mon teppak'en osom kacang, engkok pas sereng eajek tang tretan nolongen nebhuk kacang e talonan. Cek leburrah teppak juah nebbhuk kacang me-rammeh meskeh narek nas-panas. Makle tak tobuk, nabhuk kacang esellingi bereng nyetel gu-lagu otabe gheje'en . Mon le adzan duhur, istirahat ngakan ben sholat pas langsung abelih nebhuk kacang sampek sore. Hasel debuk'en kacang riyah pas engkok mole bik tang ghutteh pas esambiyagih dek engkok gebey le-olle. 

Topic: leisures
Engkok toman nyoba nompak bus wisata neng Malang. Pertama kaleh, engkok ngerassah semmoh ragu marghenah lok biasa bik sistem kone'en ben perjalanan ngangghuy bus wisata. Keng marenah nyoba engkok ngerassah cek bhunanah bik pengalaman ajiah. Bus wisata se engkok nompak'en cek nyamannah ben bherse, serta bedeh AC se cellep. Supirreh kiah gheteh ben profesional, tebhenah perjalanan dheddhih lancar ben aman. Selaen ajiah bus wisata kiat naberin bennyak paket wisata se manrik, molaen deri wisata alam, wisata kuliner, sampe wisata budaya. Engkok nikmatin sarah tiap destinasi se e detengin, otamanah suasana Ghunong Bromo se cek gentengah. Sekabbhinah nompka bus wisata neng Malang ajiah pengalaman se lebur ben engkok nyoba'ah pole laen bektoh.

Topic: leisures
Pengisar jarak, sawat  teddhek, otabeh e sebbhut kiah mesin berkak otabeh mesin jhelen (e kennengah) (treadmill) ajiah sittong alat se umummah e angghuy ghebey ajhelen, aberkak, otabeh naek tapeh lok pakek apinda kennengan. Tenaga se e haselaghi ben kekompol deri gerakan berulang jiah biasanah e angghuy ghebey ngelakonen kelakoan reh seareh se bhuto bennyak tenaga seghilok eng bedenah mesin se lebbi canggih. Alat riah se dek adek eng ajiah sejenis alat ghilingan se e jhelenaghi bik seseoreg otabeh hewen se neddhek roda teddhek eng ghebey ngeghiling ghi bigghi'en. Teppak masa berikutteh alat jiah e angghuy ghebey alat hukuman ghebey terhukum kerja paksa e penjara. Istilah pengisar teddhek otabeh roda teddhek e angghuy secara te ghentean ghebey mkanisme tenaga ben hukuman.

Topic: sports
Basket ye olahraga se paleng e sennengnge neng Amerika ben beberapa naghara Eropa, termasuk Indonesia kiya. Bannya` lomba basket se epabede bhan taon enga` lomba BBL neng Inggris, NBA neng Amerika, ben IBL neng Indonesia. Basket riya permainanna bede lema oreng sa kelompok. bakto permainanna 4x10 menit. Maksoddhe bede empa` kale ronde pas 10 menit sarondena. Sakale mamasok bal ka karanjhang ebitong duwa` nilaiya. E dalem pertandingan basket riya umumma e kennengan se tatotop, polana bisa bebas baktona lagghu, aban, sore otabe malem. Dari pola maiina kiya, basket lebbih cepet maenna dari voli otabe sepak bola. mangkana parlo buru se sekat polana etabang bakto.

Topic: sports
Akelenjer dek kennengan wisata se rammeh ajiah bennyak manfaatteh. Pertama, entar entar akelenjer dek kennengan rammeh bisa merrik kasempaten ghebey atemmoh bik reng-oreng anyar ben rop-porobhen pekkeran. Keduek, kennengan rammeh biasanah andik bennyak peleyan kennengan wisata ben aktivitas se menarik ghebey e norok'en. Tellok, awisata dek kennengan rammeh bisa ningkataghi kemampuen adaptasi ben keterampilan komunikasi bik oreng laen. Empak, kennengan rammeh biasanah andik bennyak fasilitas pelayanan se ngeghempangin perjalanan wisata. Lemak, akelenjer dek kennengan rammeh bisa merrik;in pengalaman anyar se nyennengin ben nyeggheraghi pekkeran. Ben terakhir, kennengan rammeh biasanah andik bennyak macem kuliner se nyaman ben unik se bisa e padheddhih pengalaman kuliner se nyennengin.

Topic: leisures
Teppak 26 Juli 1975, Buya Hamka e pele dheddhih ketua MUI pertama. Penulisseh novel Di Bawah Lindungan Ka'bah jiah ngerassah korang "ulama" mon e bhendhingin bik para ulama laen. Make deiyyeh Buya Hamka pagghun e pele polanah faktor keulamaan ben popularitasseh. Akhirreh, ajiah neremah amanah jiah. E delem pidatonah semarenah e lantik Buya Hamka ngocak jhek abek eng benne se cek - beccek eng ulama, make ajiah populer neng kalangan publik. Teppak ngejabat dheddhih pimpinan, ajiah lok endek e geji bik organisasi se e pimpin ajiah. Mala teppak parak e geji bik pemerenta se teppak ajiah negdukung MUI, Buya Hamka teghes nolak dheddhih begien ngejegeh independensi keulamaan.

Topic: religion
Bhan lagguh syarat kuleh ngawwale areh salaen ngenom aeng neka kodhu ngakan buah. Pokok bhan arennah wajib ngakan settong buah, lok olle talebhat pokok'eng. Kulah paleng senneng buah neka Apukat, amargha biaekaghabay program malempo badhan. manabi sayuran se paleng e kasennenge engghi ka'dhinto Wortel. Amargha bisa e kakan addhi lauk ban bisa ebadhi aghin jus wortel, napah pole etambaen sareng apel ban stroberi. Aneka wes la cokopin ka badhan aba' dhibi' amargha kandungannah tarotamah vitamennah nekah la cokop ban bhagus ghabay kasehadhan tantonnah kolek reng bine'. daddhi ka eng binek jha' kalep ngakan sayur ban buah ghi, tarotamah ghabay usia nak kanak ban nak kanak ngodeh se arabeddeh kolek na

Topic: food & beverages
Engko' ghi' kene' ta' tao apa. Ta' tao nyama robot otaba en-maenan se laen. Engko' ghun ngeding dari kanca se ghi' kene' amaen apolong. Tang kanca jiya lakar nyebbhut robot melolo ka engko'. Nyoro engko' maen robot. Engko' ghun aonggu' dhing tang kanca jiya ngajhak. Tang kanca jiya ana'en reng soghi. Dhaddhi sampe' en-maenan apa'a bhai cora' bada neng romana. Engko' se ajhelling ghun bisa ajhailan ban asokkor andi' kanca pelak ban enda' ekabhareng bi' oreng senga' engko'. La roboddha jiya amodel oreng se amaen neng pelem Power Rangers. Bannya' macem barna se etegghu' tang kanca. Kadhang engko' sampe' nyebbhut keban se ghali senga' bato ajiya sangghu robot keya. Jha' polana pada ghalina dayya ro.

Topic: technology
Manabi neng aghama Islam jareya badha bulan se paleng aghung jareya nyamannah bhulan Muharram ban Asyura. Kadhatengan bhulan Muharrom tor Asyura ka'dhinto lakar bannyak se nyebbut aghin bhulan larangan bhagi tradisi Jawa. Nah, elannah dhari jareya kadhatengan bhulan Muharram ka'dhinto melana lok kengeng ngalaksana aghin kabinan otaba mantan lakek binek, sonnadhen, otaba a bangun roma tor nge bor somor. Ban manabi e langgar dhabunnah bhakal e kennenge bhala' se rajeh. Namong dhari ka'dhinto budhaja jareya apon la ngadhere ke masyarakat sa enggha masyarakat engghan ngalakone hal hal jareya sopaja madhateng ka becce'an tor ka sae an ka adha'eng. Melanah manorot kulah dhibi' jareya kodhu mandheng dhari dua' aspek laennah se bisa e pandheng lebbhi jellas tor sae.

Topic: religion
Ajhuwalan bhako pada bada rogina keya mon mangkat dari reng tane. Kadhang arghana rowa ekamaen. Dhaddhi sakone' bannya', jha' nyamana oreng se atane ya pagghun ekala'. Kadhang oreng se ta' noro' jhalanna arghana rowa pole. Se paleng sara lakar senga' jiya. Nyatana bannya' oreng se amelle bhako rowa ghi' ejhuwal pole ka gudang. Ya mon oreng se melle biyasana nyaba' argha arowa nyaba' da'ramma se terro kadhibi'en rowa ontong bannya'. Ta' ajhelling sabarampa bannya' pello se kalowar dari kole'en oreng tane. Taona ghun pesse. Oreng tane ghun taona da'ramma carana tamennan ajiya ta' mateya ban bisa ejhuwal. Maske dayya, reng tane ghun nandhai argha se mare eberri' dhing bada dhadghang amelle. Ya jha' reng kadhang ekabala argha toron keya bi' dhaghangnga dhibi'. Ce' penterra lakar dhaddhi dhaghang bhako. Keng lebbi penter pole dhing bada oreng tane ajhuwal bhakona dari romana keng tao jha' ejhuwala da'ramma. Bada se ejhuwal se ghi' baccana. bada keya se la mare eseksek.

Topic: business
Selanjutdhe se bisah e sedia aghi sabelum mangkat wisata riyah. Se ka empa', Cek kasehadhen ben jhegeh kasehadhen sabelun mangkat. Misal la taoh mon samingguh aghi' entarra ka ghunong, ye jhek ngalak olahraga se berlebihan otabe jhe' sampe lesso ghellun sabelun mangkat. Se ka lemah, tantoaghi berempah benyak oreng se norok. Mon ghun bi'-dhibi'en otabeh kaduweh biasanah korang seru ben rammih. Bhegus mon bisah nyambih empa' oreng. Mon e jhelen nemmoh kendala, bedhe se e kabhentoah. Se ka ennem, nyambih sempenan kakanan. Ning beberapa tempat wisata, bede oreng se ajhuel kakanan, tapeh tak kabhi kennengan wisata bede oreng se ajhuelen. khususseh mon tempat wisata ghi' tarmasok wisata tersembunyi. Pagghun benyak oreng ghitak taoh, dhedhi oreng se ajhuelen kakanan biasanah tak benyak. 

Topic: leisures
Kake mon entar ka lowar, kake ta’ osa nompa’ taksi. Kake bisa nompa’ honda. Arapa ma’ dayya? Polana bannya’ oreng se terro entara ka kennengngan se so’–maso’, ghi’ nompa’ taksi otaba ngebbes. Pessena kadhang epaghemmet bi’ ongkossa. Sakeng nompa’ honda, kake bisa entar ka man–damman. Poko’ hondana kake lengkap rat–soraddha. Make entara ka kennengnga se so’–maso’, kake ta’ nambhu nyewa ojek. Kake bisa entar dhibi’. Se paleng bannya’ areya kadhang oreng se entar ka Nan–Sunan. Kennengngenna kan ghi’ so’–maso’. Lakar kennengngan se ta’ bisa nompa’ motor raja. Mon kake nompa’ honda, kake bisa ta’ lowang bannya’. Kake ghun bisa melle bensen ka Eppom.

Topic: leisures
Mesin cuci samangken lakaran bedeh duwa' model se eka'dhimmah jyah macemmah bedeh se rajeh ban se kennek. Namong sampeyan ngobange paste kan la ampon e parenge oneng ghi sareng penyuelleh jareya. Alat paneka lakaran canggih ghi, jha' keng la apoter bisa maghabay berse klambih, rasoghan, katok ban kaen laennah se e ka'dhimmah bisa berse. kalabhan pole alattah neka jughan bisa se makerreng klambih. Kadhiponapah bharang se ampon becca ban akembes aeng neka san la ampon e besso bisa daddhi kerreng ban sampeyan bisa langsong angghuy. Lakaran la teknologi samangken neka go jago ongghu. Daddhi sadhajana neka bisa maceppet kalakoan ban bisa ghampang sarah.

Topic: technology
Asian games ajiah pesta oalhraga se Asia se e laksanaaghi sabbhen 4 taon sekalean. Indonesia le 2 kaleh dheddhih tuan rumah penyelenggara pesta olahraga bergengsi riah, ajiah teppak taon 1962 ben 2018. Teppak taon 2018 bedeh korang lebbi 40 cabang olahraga se e lombaaghi bik tojjhuen utama ajiah mempererat hubungan antar neghereh neng Asia. Ngocak soal Asian Games lok bisa e pesaaghi bik kesehaten, polanah ngocak soal apede otabeh olahraga mesteh berhubungan bik kesehaten. Lok ceccer kiah cedera. Ariah lazim e temmoen bik atlet. Cedera e sebabaghi bik kesalahan pergerakan, e langgar bik pemaen laben otabeh abek terlalu aktif agerak polanah korang pemanasan.

Topic: sports
Turah ghik bhuruh asakolah negeri. Esakolaannah pangajeren Ngajih tak pateh efokus aghi akherrah reng tuanah Turah manyakolah Turah E Madrasah e bekto sore makle Turah bisa ajer pas bisa ngajih lancar. Olle sataos asakolah madrasah Alhamdulillah Turah la bisa lancar ngajih. Benareh marenah maghreb Turah Ngajih ben ebok so Ramanah, salaennah bisa ngajih turah bisa abejeng lemak bektoh. Mon reng tuanah Turah bedheh eromanah Turah pagghun ngajek abejheng berjama’ah mosok ebok so ramanah pas ngajih agiliren. Ben sabtoh so mingghu Torah masteh entar ka embanah e disah laok sabe. E disah laok sabe embanah turah andik masjid se esenah kegiathennah salah sittonggah pangajien nak kanak remaja masjid ben malem mingghu Turah pas norok pangajieen.

Topic: religion
Brownies ariyah jhejhen se terkenal bingkeng areh riyah. Bennyak oreng dhujen ngakan brownies riyah. Brownies riyah roti se epanggheng otabe etuap, brownies riyah aropaaghi roti se aghendhuk bennyak coklat batangan se elelehaghi. Rassanah brownies riyah manes ben padet bentuk'en. Merk brownies riyah se terkenal neng Indonesia bedeh Brownies Amanda se ajhuwel brownies tuap. Bahan agebey brownies riyah bedeh mentegeh, tellor, guleh,  tepong teriguh ben coklat bubuk ben se massak. Brownies se mareh deddhih biasanah tahan lok beruy sampek tellok areh neng luar, keng mon esabek kolkas bisa lebih awet.  Ngakan brownies riyah bisa kennyang dek tabuk polanah adnik 129 kalori. Macemmah rassah deri brownies amanda riyah bennyak selain se original asleh coklat, bedeh kiyah se rassah sarikaya pandan, tiramisu ben keju. Tapeh se paleng laris pagghun brownis amanda se original coklat.

Topic: food & beverages
Pesta Olahraga Asia otabeh Asian Games jiah ajang multi-olahraga se e laksanaaghi sabbhen 4 taon sekaleh, bik atlet atlet deri seluruh Asiah ben e laksanaaghi bik Dewan Olimpiade Asia. Asian Games dek adek eng ajang olahraga Asia kennek. Pesta olahraga Kejuaraan Temor Jheu e lakonen ghebey metaoh kesatuan ben kerja sama antar tellok neghereh, ajiah Kerajaan Jepang, Kepulauan Filipina, ben Republik Tiongkok. Pesta Olahraga Kejuaraan temor Jheu pertama e laksanaaghi e Manila teppak taon 1913. Neghereh Asia laennah bertaprtisipasi marenah e selenggaraaghi. Pesta Olahraga Kejuaraan temor Jheu e peambu teppak taon 1938 teppak Jepang nyerbu Tiongkok ben aneksasi dek Filipina kejadien se memicu perluasan Perang Dunia II dek wilayah Pasifik.

Topic: sports
Jhen-ojhen terro ngakanah se des-peddes. Ngakan seblak cek cocok-kah rassanah. Seblak rassanah se peddes ben bedeh kuanah cokop kaanghuy meangak dek beden ben bedeh rassah dhis-pedhissah. Seblak kakanan asal derih Sunda Jebeh Berek riah benyak oreng sedhujen. Seblak jiah keropok se ghilok e guring tapeh e kellah pas ebrrik pelappa ben cabbhi. Selaen jiah, bia kiyah e berrik tambaan engak cekerah ajem, telor, otabeh sosis makle jen nyaman. Mun sedhujen pedes, kakanan riah lakaran cek cocokah. Ken mun se tak dhujen pedhis lok endek mun e soro ngakan seblak. Pokok-eng mun tepak ojen kodhu engak dek seblak jiah. Angak ben pedhis. 

Topic: food & beverages
Hobi laen se lok kala populer ajiah hobi amusiken. Amaen musik ajiah hobi se bisa ngebhento delem ngembangagi bakat ben kreativitasseh seseoreng. Lebet amusiken, oreng bisa ajher bennyak jenis alat musik akadik gitar, piano, otabeh sampe anyanyi. Kegiatan amusiken kiah bisa merrik'in kesennengan dhibik ghebey se ngelakonen. Biasanah reng-oreng se lebur amusiken ngebey kompolan se essenah reng-oreng se amaen macemmah alat musik se en-laen. Kompolan riah neng akhirreh ngebentok sittong band. Biasanah se sederhana jiah bedeh se amaen bass, drum, gitar, ben vokal. Lok dhiddhik band-band terkenal se awallah deri band kampus otabeh band seng-iseng tok, pas olle jhem terbang tegghi tebhenah dheddhih musisi ongghuen.

Topic: leisures
Kake paleng tacengnga’. Neng Madhura areya bada oreng se bannya’ ekennal oreng neng jhaman lamba’. Mon kake tao ka oreng se anyama Trunojoyo, areya artena kake mardhuli ka asalla. Trunojoyo ajiya la olle gelar pahlawan Nasional. Rembi’ neng Sampang taon 1649. Da’-ada’en anyama Raden Nila Prawata. Ajiya kompoyya Pangeran Cakraningrat 1, Ratona Madhura, toronan dari Kraton Arosbhaja Madhura se epamare bi’ Ratona Mataram. ghi' kene'’Trunojoyo eberri’ elmo ban eparaja neng Kraton Mataram se ekatowae bi’ Sultan Agung areya Amangkurat 1. Trunojoyo tamaso’ oreng se nolonge Madhura manyeggha Balandha dari Madhura. Maske bannya’ oreng se tao jha’ lakona Trunojoyo ta’ pada bi’ caretana. Lakar la iya. Bannya’ careta se kadhang oreng reya arassa ta’ partaja. Bada keya se partaja. Keng ta’ bannya’. Kake mon terro taowa lebbi dalem, kake bisa maca bukuna langsong se abahas Trunojoyo. Sapa tao bannya’ careta se lakar dhaddhina ongghuwan pa-apa se elakone Trunojoyo neng Sampang bakto ghi’ odi’.

Topic: culture & heritage
Teknologi se paleng anyar samangken ampon la bannyak e temmoen sareng reng oreng sadhaja dhalam kaodhi'an re saare. Pan saponapan wujud deh teknologi samangken ampon la bannyak ban acem macem epon ruah. Tantonnah jariah hasel dhari pamekkeran manossah ban lok butuh bhato se sengkat sarah, namong butuoh bannyak bhakto. Se eka'dhimmah dhalam ngalakonen jariah butoh eksperimen jughan se lok ghampang ban pastennah badha hal se gegger dhalam ngajalaninnah. Pan saponapan teknologi terbaru se la ampon badha e jhaman samangken ban sempet viral neng media sosial ghi VR riah otabah singatan dhari Virtual Reality se eka'dhimmah acorak badha neng settong roan 3 dimensi.

Topic: technology